Frederico I de Prusia, naixito de Königsberg (Brandenburgo-Prusia, hue Kaliningrado en Rusia) l'11 de chulio de 1657 y muerto en Berlín (Reino de Prusia, hue Alemanya) o 25 de febrero de 1713, estió un elector de Brandenburgo y duque de Prusia (Brandenburgo-Prusia), que dimpués estió o primer rei d'o Reino de Prusia. Puyó a la cadiera electoral y ducal de Brandenburgo-Prusia o 9 de mayo de 1688, quan sucedió a su pai Frederico Guillén I de Brandenburgo. L'emperador li concedió o títol de "rei en Prusia" y ell mesmo se corona rei de Prusia o 26 d'aviento de 1701 en Königsberg. Yera fillo de Frederico Guillén I de Brandenburgo y d'a suya muller Loísa Henriqueta de Nassau.